PATVIRTINTA

 Klaipėdos lopšelio-darželio ,,Eglutė”

 direktoriaus 2024 m. gruodžio 19 d.

 įsakymu Nr. V-113

**KLAIPĖDOS LOPŠELIO-DARŽELIO „EGLUTĖ“**

**SOCIALINIO PEDAGOGO PAREIGYBĖS APRAŠYMAS**

 **I SKYRIUS**

**PAREIGYBĖ**

1. Klaipėdos lopšelio-darželio „Eglutė“ (toliau – Įstaigos) socialinio pedagogo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.
2. Socialinio pedagogo pareigybės lygis – A(A2).
3. Socialinio pedagogo pareigybės kodas – 235901.

 5. Pareigybės paskirtis – įvertinti vaiko poreikius ir padėti spręsti problemas, trukdančias vaikui ugdytis ir adaptuotis aplinkoje.

 6. Socialinis pedagogas tiesiogiai pavaldus direktoriaus pavaduotojui ugdymui ir atskaitingas direktoriui.

**II SKYRIUS**

**SPECIALŪS REIKALAVIMAI ŠIAI PAREIGYBEI**

 7. Socialiniu pedagogu gali dirbti ir socialinę pedagoginę pagalbą gali teikti asmuo, atitinkantis vieną iš toliau nurodytų reikalavimų:

 7.1. yra įgijęs aukštąjį universitetinį išsilavinimą ar koleginį išsilavinimą, pedagogo kvalifikaciją ir baigęs studijų programą ar specializaciją, skirtą socialiniams pedagogams rengti;

 7.2. yra įgijęs aukštąjį universitetinį išsilavinimą ar koleginį išsilavinimą ir socialinio pedagogo kvalifikaciją;

 7.3. įgijęs socialinės pedagogikos kvalifikacinį laipsnį ir pedagogo ar socialinio pedagogo kvalifikaciją;

 7.4. turintis socialinio darbuotojo kvalifikaciją ar socialinio darbo kvalifikacinį laipsnį ir įgijęs pedagogo kvalifikaciją ar edukologijos kvalifikacinį laipsnį, taip pat asmuo, turintis edukologijos kvalifikacinį laipsnį ir studijavęs pagal studijų programą, kurioje ne mažiau kaip 64 kreditus sudarė socialinės pedagogikos dalykai, jeigu jis į socialinio pedagogo pareigas buvo priimtas iki 2017 m. sausio 1 d.;

 7.5. yra įgijęs aukštąjį išsilavinimą, pedagogo kvalifikaciją ir aukštojoje mokykloje baigęs ne trumpesnį kaip 60 studijų kreditų socialinės pedagogikos studijų modulį.

 8. Socialinis pedagogas turi:

 8.1. mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų nustatymo ir jų taikymo tvarkos apraše, patvirtintame Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų nustatymo ir jų taikymo tvarkos aprašo patvirtinimo“, nustatytus reikalavimus;

 8.2. turėti kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo, mokslo ir sporto ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų ir pagalbos mokiniui specialistų skaitmeninio raštingumo programoms aprašo patvirtinimo“;

 8.3. išmanyti pagrindinius ugdymo principus, ikimokyklinio ir priešmokyklinio amžiaus vaikų raidos ypatumus, ugdymosi formas, metodus, ir priemones, jų taikymą praktikoje;

 8.4. gebėti savarankiškai planuoti ugdymo procesą, rengti veiklos ataskaitas, bendrauti ir bendradarbiauti su kolegomis ir ugdytinių tėvais (globėjais), dirbti komandoje;

 8.5. vadovautis Lietuvos Respublikos įstatymais, nutarimais ir kitais galiojančiais norminiais aktais, reglamentuojančiais Įstaigos veiklą, darbo santykius, darbuotojų ir ugdytinių saugą ir sveikatą.

 **III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 9. Šias pareigas einantis darbuotojas atlieka šias funkcijas:

 9.1. vertinta socialiniu pedagoginiu aspektu vaikų ugdymosi poreikius; pagal kompetenciją dalyvauja atliekant pirminį ir (ar) pakartotinį vaiko specialiųjų ugdymosi poreikių vertinimą;

 9.2. numato socialinės pedagoginės pagalbos teikimo būdus bei formas bendradarbiaudamas su pedagogais, tėvais (globėjais), kitais specialistais, švietimo pagalbos įstaigomis;

 9.3. organizuoja ir veda individualų ir grupinį darbą su vaikais;

 9.4. teikia pagalbą vaikams, kai ją Įstaigos vaiko gerovės komisijos teikimu skiria Mokyklos vadovas ar Pedagoginės psichologinės tarnybos vadovas;

 9.5. konsultuoja pedagogus, vaikų tėvus (globėjus) socialinių pedagoginių problemų sprendimo, socialinės pedagoginės pagalbos teikimo klausimais, teikia jiems rekomendacijas;

 9.6. inicijuoja, organizuoja ir dalyvauja vykdant prevencines veiklas bei socialinio ugdymo projektus;

 9.7.  tobulina profesines kompetencijas, reikalingas socialinio pedagogo funkcijoms atlikti;

 9.8. pagal kompetenciją kartu su mokytojais ir kitais švietimo pagalbos specialistais rengia ir įgyvendina individualaus ugdymo plano mokiniui pagalbos dalį;

 9.9. dalyvauja Įstaigos vaiko gerovės komisijos veikloje, krizių valdymo komandos, kitose darbo grupėse, susijusiose su socialinio pedagogo funkcijomis;

 9.10. dalyvauja formuojant Įstaigos bendruomenės teigiamą požiūrį į įtrauktį, padeda geriau pažinti mokinių įvairovę ir jų poreikius;

 9.11. rengia, tvarko ir pildo Įstaigos nustatyta tvarka pagalbai teikti reikalingus dokumentus;

 9.12. dalyvauja posėdžiuose, susirinkimuose, pasitarimuose;

 9.13. vykdo kitus su Įstaigos funkcijomis susijusius nenuolatinio pobūdžio Įstaigos vadovo pavedimus ir užduotis, Įstaigos strateginiams tikslams pasiekti.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

10. Šias pareigas vykdantis darbuotojas atsako:

10.1. už savo darbo kokybę ir tinkamą pareigybės aprašyme nustatytų funkcijų vykdymą;

10.2. turimos informacijos konfidencialumą, korektišką gautų duomenų panaudojimą

 už darbo saugos instrukcijų, higienos normų, priešgaisrinės saugos taisyklių, darbo tvarkos taisyklių, direktoriaus įsakymų vykdymą;

10.3. už vaiko (vaikų grupės), kuriems teikia pagalbą saugumą;

10.4. pateiktų darbo priemonių išsaugojimą;

10.5.savo veiksmais ar neveikimu padarytą materialinę žalą;

10.6. kokybišką priskirtų funkcijų vykdymą;

10.7. asmens higienos bei sanitarijos taisyklių laikymąsi;

10.8. emociškai saugios aplinkos Įstaigoje puoselėjimą, reagavimą į smurtą ir patyčias pagal nustatytą tvarką;

10.9. Socialinis pedagogas atsako už kokybišką savo funkcijų vykdymą. Už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (darbuotojo vardas, pavardė, parašas, data)

|  |
| --- |
| SUDERINTA |
| Klaipėdos lopšelio-darželio „Eglutė“ Darbo tarybos posėdžio 2024-11-05 protokoliniu nutarimu(protokolas Nr. V8-4) |

|  |
| --- |
| SUDERINTA |
| Klaipėdos lopšelio-darželio „Eglutė“ Įstaigos tarybos posėdžio 2024-11-20 protokoliniu nutarimu(protokolas Nr. V3-24) |